CELEX: 31999D0455
Language: mt
Date: 1999-06-22 00:00:00
Title: Id-Deċiżjoni tal-Kummissjoni tat-22 ta' Ġunju 1999 dwar il-proċedura ta' l-attestazzjoni tal-konformità ta' prodotti għall-bini skond Artikolu 20(2) tad-Direttiva tal-Kunsill 89/106/KEE fir-rigward ta' frejmijiet ta' l-injam u settijiet ta' bini prefabbrikat miz-zkuk (notifikat taħt dokument numru K(1999) 1483)Test b'relevanza għaż-ŻEE.

Avviż Legali Importanti

|

31999D0455

Official Journal L 178 , 14/07/1999 P. 0056 - 0057

		Id-Deċiżjoni tal-Kummissjonitat-22 ta' Ġunju 1999dwar il-proċedura ta' l-attestazzjoni tal-konformità ta' prodotti għall-bini skond Artikolu 20(2) tad-Direttiva tal-Kunsill 89/106/KEE fir-rigward ta' frejmijiet ta' l-injam u settijiet ta' bini prefabbrikat miz-zkuk(notifikat taħt dokument numru K(1999) 1483)(Test b'relevanza għaż-ŻEE)(1999/455/KE)IL-KUMMISSJONI TAL-KOMUNITAJIET EWROPEJ,Wara li kkunsidraw it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni tal-liġijiet ir-regolamenti u d-dispożizzjonijiet amministrattivi ta' l-Istati Membri li għandhom x’jaqsmu ma’ prodotti għall-bini [1], kif emendata bid-Direttiva 93/68/KEE [2], u b'mod partikolari Artikolu 13(4) tagħha,(1) Billi l-Kummissjoni hija meħtieġa li tagħżel, kif bejn iż-żewġ proċeduri taħt Artikolu 13(3) tad-Direttiva 89/106/KEE għall-attestazzjoni ta' konformità ta' prodott, il-"proċedura l-anqas oneruża possibbli konsistenti mas-sigurta"; billi dan ifisser li huwa meħtieġ li tiddeċiedi jekk, għall-prodott jew grupp ta' prodotti partikolari, l-esistenza ta' sistema ta' kontroll tal-fabbrika ta' produzzjoni bir-responsabbiltà tal-manifattur hija kondizzjoni meħtieġa u suffiċjenti għall-attestazzjoni ta' konformità, jew jekk, għal raġunijiet relatati mal-konformità mal-kriterji msemmija f'Artikolu 13(4), l-intervent ta' korp approvat ta' ċertifikazzjoni huwa għalhekk meħtieġ;(2) Billi l-Artikolu 13(4) jeħtieġ li l-proċedura hekk stabbilità għandha tkun indikata fil-mandati u fl-ispeċifikazzjonijiet tekniċi; billi, għalhekk, huwa mixtieq li jiġi definit il-kunċett ta' prodotti jew grupp ta' prodotti kif użat fil-mandati u fl-ispeċifikazzjonijiet tekniċi;(3) Billi ż-żewġ proċeduri li għalihom jipprovdi Artikolu 13(3) huma deskritti fid-dettal f'Anness III li jinsab mad-Direttiva 89/106/KEE; billi għalhekk huwa meħtieġ li jiġu speċifikati b'mod ċar il-metodi li bihom iż-żewġ proċeduri għandhom jiġu mplimentati, b'riferenza għal Anness III, għal kull prodott jew grupp ta' prodotti, minħabba li Anness III jagħti preferenza għal ċerti sistemi;(4) Billi l-proċedura riferita fil- punt (a) ta' Artikolu 13(3) tikkorrispondi mas-sistemi mniżżla fl-ewwel possibiltà, mingħajr sorveljanza kontinwa, u t-tieni u t-tielet possibiltajiet tal-punt (ii) tas-sezzjoni 2 ta' Anness III, u l-proċedura riferita fil-punt (b) ta' Artikolu 13(3) tikkorrispondi mas-sistema mniżżla fil-punt (i) tas-sezzjoni 2 ta' Anness III, u fl-ewwel possibiltà, b'sorveljanza kontinwa, tal-punt (ii) tas-sezzjoni 2 ta' Anness III;(5) Billi l-miżuri li għalihom tipprovdi din id-Deċiżjoni jaqblu ma’ l-opinjoni tal-Kumitat Permanenti dwar il-Bini,ADOTTAT DIN ID-DEĊIŻJONI:Artikolu 1Il-prodotti mniżżla f'Anness I għandu jkollhom il-konformità tagħhom attestata bi proċedura li biha, b'żieda mas-sistema ta' kontroll tal-fabbrika ta' produzzjoni mħaddma mill-manifattur, korp approvat ta' ċertifikazzjoni huwa involut fl-istima u s-sorveljanza tal-kontroll ta' produzzjoni jew tal-prodott innifsu.Artikolu 2Din il-proċedura għall-attestazzjoni tal-konformità kif imniżżla f'Anness II għandha tkun indikata fil-mandati għall-linji ta' gwida għall-approvazzjonijiet tekniċi Ewropew.Artikolu 3Din id-Direttiva hija indirizzata lill-Istati Membri kollha.Magħmula fi Brussel, fit-22 ta' Ġunju 1999.Għall-KummissjoniMartin BangemannMembru tal-Kummissjoni[1] ĠU L 40, tal-11.02.1989, p. 12.[2] ĠU L 220, tat-30.08.1993, p. 1.--------------------------------------------------ANNESS IFrejmijiet ta' l-injam u settijiet ta' bini prefabbrikat miz-zkukDin id-Deċiżjoni tkopri dawk is-settijiet preparati ndustrijalment, mqiegħda fis-suq bħala bini, li huma magħmula minn komponenti pridisinjati u prefabbrikati maħsuba għall-produzzjoni f'serje. Din id-Deċiżjoni tikkonċerna biss dawk is-settijiet li dwarhom il-ħtiġijiet minimi definiti hawn taħt jintlaħqu. Settijiet parżjali li jaqgħu taħt il-ħtiġijiet minimi huma barra l-iskop ta' din id-Deċiżjoni. Il-ħtiġijiet minimi li jikkomprendu dan kollu li ġej:l-elementi strutturali tal-bini, il-komponenti essenzjali għall-għeluq estern inkluża l-insulazzjoni termika kollha meħtieġa, u l-kisi ntern sakemm dan ikun meħtieġ għas-sodisfazzjon tal-ħtiġijiet essenzjali applikati għall-bini.Għalkemm xi komponenti jistgħu jitħejjew f'fabbriki differenti, is-sett finali li ser jitwassal, u mhux il-komponenti varji, huma affettwati b'din id-Deċiżjoni.- għall-użu f'xogħlijiet ta' bini--------------------------------------------------ANNESS IIATTESTAZZJONI TA' KONFORMITÀGRUPP TA' PRODOTTI:FREJMIJIET TA' L-INJAM U SETTIJIET TA' BINI PREFABBRIKAT MIZ-ZKUKSistemi ta' attestazzjoni ta' konformitàGħall-prodott/i u użu/i maħsuba/a elenkati hawn taħt, EOTA hija mitluba li tispeċifika is-sistema/i li ġejja/jin għall-attestazzjoni tal-konformità fil-linja ta' gwida rilevanti għall-approvazzjonijiet tekniċi Ewropej:Sistema 1: Ara Direttiva 89/106/KEE, Anness III(2)(i), mingħajr ittestjar awditjat tal-kampjuniProdott/i | Użu/i maħsub/a | Livell/i jew klassi/jiet (reazzjoni għan-nar) | Sistema/i ta' attestazzjoni ta' konformità |Frejm ta' l-injam u settijiet ta' bini prefabbrikat biz-zkuk (kif definiti fl-Anness I) | F'xogħlijiet ta' bini | kollha | 1 |L-ispeċifikazzjoni għas-sistema għandha tkun dik li tkun tista tiġi mplimentata ukoll fejn ir-rendiment ma jkunx jinħtieġ l-istabbilità ta' ċerta karatteristika, għaliex ta' l-anqas Stat Membru wieħed ma jkollu ebda ħtieġa legali għal dik il-karatteristika (ara Artikolu 2.1 tad-Direttiva 89/106/KEE u, fejn japplika, l-punt 1.2.3 tad-Dokumenti Interpretattivi). F'dawk il-każi l-verifika ta' dik il-karatteristika m'għandhiex tkun imposta fuq il-manifattur jekk ma jkunx jixtieq li jiddikjara r-rendiment tal-prodott f'dak ir-rigward.--------------------------------------------------